Chimaobi Ebisike

Chimaobi Ebisike ɗan siyasan Najeriya ne, kuma ɗan majalisar wakilai ta tarayya mai wakiltar mazaɓar Aba North/Aba ta Kudu a jihar Abia.  

 Aikin siyasa 
Ebisike ya kasance kwamishinan ayyuka na musamman a gwamnatin Gwamna Okezie Ikpeazu na jihar Abia daga shekarun 2019 zuwa 2021.  Ya tsaya takarar ne a mazaɓar tarayya ta Aba North/Aba ta kudu a kan tikitin jam'iyyar People's Democratic Party, PDP bayan rasuwar Ossy Prestige ɗan majalisar wakilai mai wakiltar mazaɓar a shekarar 2021. Ebisike ya samu kuri’u 10,322 inda ya doke ‘yan takarar APC, Mascot Uzor Kalu wanda ya samu 3,674 da All Progressives Grand Alliance, APGA, Akaraka Destiny Nwagwu wanda ya samu kuri’u 1,554. 

Ebisike ya tsaya takarar tikitin komawa majalisar wakilai ta 10 a zaɓen da aka yi ranar 25 ga watan Fabrairun 2023 a jam’iyyar PDP amma ya sha kaye. Ɗan takarar jam’iyyar Labour Party, LP Emeka Nnamani ya samu kuri’u 35,502  yayin da Ebisike mai ci ya samu kuri’u 13,388 inda ya samu matsayi na uku a bayan ɗan takarar All Progressives Grand Alliance, APGA Alex Ikwecheghi wanda ya samu kuri’u 22,465 ya zo na biyu a zaɓen. 

 Manazarta 

Rukuni:Rayayyun mutane